ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
புதுச்சேரி தேசிய தொழில்நுட்ப கழகத்தின் பத்தாவது பட்டமளிப்பு விழா
காரைக்காலில் மத்திய கல்வி அமைச்சகத்தால் நடத்தப்பட்டு வரும் புதுச்சேரி தேசிய தொழில்நுட்ப கழகத்தின் பத்தாவது பட்டமளிப்பு விழா இன்று காலை 10:30 மணியளவில் கல்லூரி வளாகத்தில் அமைந்துள்ள கி. ரா. அரங்கத்தில் நடைபெற்றது. இவ்விழாவில் தேசிய கல்வி தொழில்நுட்ப அமைப்பின் தலைவர் பேராசிரியர் அனில் சஹஸ்ரபுதே, முதன்மை விருந்தினராகவும், என்எல்சி தலைவர் மற்றும் நிர்வாக இயக்குனர் திரு. எம். பிரசன்ன குமார் கௌரவ விருந்தினராகவும் கலந்துகொண்டு மாணவர்களுக்கு பதக்கங்கள் மற்றும் பட்டங்களை வழங்கினர்.
இந்நிகழ்ச்சிக்கு முதன்மை விருந்தினராக கலந்துகொண்ட பேராசிரியர் அனில் சஹஸ்ரபுதே, தேசிய கல்விக் கொள்கையின் சிறப்பம்சங்களையும், நம் நாடு சமீப காலங்களில் செய்த சாதனைகளையும் மாணவர்களிடையே விளக்கி பேசினார்.
மேலும் அவர் இந்தியா நிலையான வளர்ச்சி இலக்குகளை  நோக்கி சென்றுகொண்டிருக்கிறது என்றும், புதுப்பிக்கத்தக்க ஆற்றல் மூலங்களை கொண்டு இந்தியாவை கார்பன் பூஜ்ய நிலையாக மாற்றும் நோக்கில் நாம் உள்ளோம் என்றும் தெரிவித்தார். தேசிய ஆராய்ச்சி அறக்கட்டளை மற்றும் தேசிய கல்வி தொழில்நுட்ப மன்றம் அமைப்பது, ஆராய்ச்சி மற்றும் கல்வியின் தரத்தை மேம்படுத்தும் என்றும் தெரிவித்தார்.
தேசிய கல்விக் கொள்கையானது, தரமான நிறுவனங்கள், புதுமை கலாச்சாரம் மற்றும் மிகவும் திறமையான பணியாளர்களை உருவாக்குவதற்கான நோக்கில் சரியான நேரத்தில் வந்துள்ளது என்று அவர் தெரிவித்தார்.
அடுத்த 15 ஆண்டுகளில் 50% க்கும் அதிகமான மொத்த பதிவு விகிதத்துடன்  இந்தியாவிலிருந்து குறைந்தபட்சம் 10 கல்வி நிறுவனங்களாவது உலகளாவிய கல்விநிறுவனங்களுக்கான தரவரிசையில் முதல் 100 இடங்களுக்குள் வரவேண்டும் அதற்கு உங்கள் அனைவரின் பங்கு மிகமுக்கியம் என்று கூறினார். இறுதியாக பதக்கங்கள் மற்றும் பட்டங்கள் பெற்ற அனைவருக்கும் தனது வாழ்த்துக்களை கூறி தனது உரையை நிறைவுசெய்தார்.
கழகத்தின் இயக்குனர்  முனைவர். உஷா நடேசன் விழாவிற்கு தலைமை தாங்கினார் அவர்களுடன் கழகத்தின் பதிவாளர் முனைவர். சீ. சுந்தரவரதன் உடனிருந்தார். மேலும் இவ்விழாவில் கழகத்தின் நிர்வாகக்குழு, கல்விக்குழு உறுப்பினர்கள் மற்றும் முக்கிய பிரமுகர்கள் கலந்து கொண்டனர்.
கழகத்தின் இயக்குனர்  முனைவர். உஷா நடேசன் இவ்விழாவிற்கு வந்திருந்த அனைவரையும் வரவேற்று, பதக்கங்கள் மற்றும் பட்டங்கள் பெற்ற அனைவருக்கும் தனது வாழ்த்துக்களை தெரிவித்தார். இறுதியாக திருவள்ளுவர் கூறிய “உள்ளுவ தெல்லாம் உயர்வுள்ளல் மற்றது தள்ளினும் தள்ளாமை நீர்த்து” என்ற குரலையும் அதனின் பொருளையும் கூறி தனது உரையை நிறைவுசெய்தார்
இவ்விழாவில் பல்வேறு தொழில்நுட்ப துறைகளைச் சார்ந்த 243 இளநிலை மாணவர்களும், 21 முதுநிலை மாணவர்களும் மற்றும் 16 ஆராய்ச்சி மாணவர்களும் பட்டங்களைப் பெற்றனர்.
கலாசாரத்துறை அமைச்சகம்
லலித் கலா அகாடமியில், ஒருவாரகால ‘பாரதமாதா மற்றும் பாரதத்தின் நாயகன்‘ கண்காட்சியை திருமதி.மீனாட்சி லேகி தொடங்கிவைத்தார்
சுதந்திரப் பெருவிழா திட்டத்தின் கீழ், லலித் கலா அகாடமியில் , ஒரு வார கால கண்காட்சியை, மத்திய கலாச்சாரத் துறை இணையமைச்சர் திருமதி.மீனாட்சி லேகி, நவம்பர் 18, 2021 அன்று தொடங்கிவைத்தார். லலித் கலா அகாடமி, கமல் கலைக் கூடத்துடன் இணைந்து, ‘பாரத மாதா மற்றும் பாரதத்தின் நாயகன்‘ என்ற தலைப்பிலான கண்காட்சியை அமைத்துள்ளது. இந்தக் கண்காட்சியில், பிரபல கலைஞர் திரு. பவன் வர்மா “ஷாகீன்“ வரைந்த ஓவியங்கள் இடம்பெற்றுள்ளன.
லலித்கலா அகாடமியின் தற்காலிகத் தலைவர் டாக்கடர் உத்தம் பச்சார்னே மற்றும் கமல் கலைக்கூடத்தின் நிறுவனர் மற்றும் நிர்வாக இயக்குனர் திரு. கமல் சிப் ஆகியோர் முன்னிலையில், இந்தக் கண்காட்சி தொடங்கி வைக்கப்பட்டது.
ரவீந்திரநாத் தாகூர், சர்தார் வல்லபாய் படேல், ஏ.பி.ஜெ.அப்துல்கலாம் மற்றும் பிரதமர் திரு.நரேந்திர மோடி-யின் புகைப்படங்கள், இந்தக் கண்காட்சியில் இடம்பெற்றுள்ளன.
இந்தக் கண்காட்சியை, 18 – 24 நவம்பர் 2021 வரை கால 11 மணி முதல் இரவு 7 மணி வரை, பொதுமக்கள் பார்வையிடலாம்.
சிறப்பு சேவைகள் மற்றும் கட்டுரைகள்
சென்னையில் தேசிய சுகாதார இயக்க சைக்கிள் பேரணி: மத்திய சுகாதாரத்துறை அமைச்சர் டாக்டர் மன்சுக் மாண்டவியா தொடங்கிவைத்தார்
மத்திய சுகாதாரத்துறை அமைச்சர் டாக்டர் மன்சுக் மாண்டவியா சென்னையில் இன்று காலை, தேசிய சுகாதார இயக்கம் ஏற்பாடு செய்திருந்த 'ஆரோக்கிய இந்தியா, உடல்நல இந்தியா'  என்பதை வலியுறுத்தும் சைக்கிள் பேரணியை கொடியசைத்து தொடங்கிவைத்தார். பின்னர் பேரணியில் பங்கேற்ற அமைச்சர் தாமும் சைக்கிள் ஓட்டினார். இந்தப் பேரணி சென்னை சேப்பாக்கம் அரசு விருந்தினர் மாளிகையில் இருந்து புறப்பட்டு, கடற்கரை சாலை, சுவாமி சிவானந்தா சாலை வழியாக மன்றோ சிலையை அடைந்து, பின்னர் அங்கிருந்து மீண்டும் விருந்தினர் மாளிகையை வந்தடைந்தது. இதில் தமிழக சுகாதாரத்துறைச் செயலாளர் டாக்டர் செந்தில்குமார், ஓமந்தூரார் அரசு மருத்துவக் கல்லூரித் தலைவர் டாக்டர் ஜெயந்தி, மத்திய, மாநில சுகாதாரத்துறை அதிகாரிகள், மருத்துவர்கள், மருத்துவ மாணவர்கள் உள்ளிட்ட பலர் கலந்து கொண்டனர்.
ரெயில்வே அமைச்சகம்
ஆக்சிஜன் எக்ஸ்பிரஸ் ரயில்கள்: ஒரேநாளில் மிக அதிக அளவாக 1142 மெட்ரிக் டன் திரவ மருத்துவ பிராணவாயு விநியோகம்
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் வழங்கும் இந்திய ரயில்வே, இதுவரை 997 டேங்கர்களில் 16023 மெட்ரிக் டன் பிராணவாயுவை தமிழகம் உள்ளிட்ட பல்வேறு மாநிலங்களுக்கு விநியோகம் செய்துள்ளது.
இதுவரை 247 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவ ஆக்ஸிஜன் வழங்கப்பட்டுள்ளது.
தற்போது 50 டேங்கர்களில் 920 மெட்ரிக் டன் பிராணவாயுவுடன் 12 ரயில்கள் பயணித்துக் கொண்டிருக்கின்றன.
ஒரு நாளில் மிக அதிகமாக 1142 மெட்ரிக் டன் பிராணவாயு நேற்று கொண்டு செல்லப்பட்டது. இதற்கு முன்பாக கடந்த 20-ஆம் தேதி 1118 மெட்ரிக் டன் பிராண வாயு ஆக்சிஜன் எக்ஸ்பிரஸ் ரயில்களில் விநியோகம் செய்யப்பட்டது.
தென் மாநிலங்களைப் பொறுத்தவரையில், தமிழகமும், கர்நாடகாவும் தலா 1000 மெட்ரிக் டன்னிற்கும் அதிகமான திரவ மருத்துவப் பிராணவாயுவைப் பெற்றுள்ளன.
கடந்த ஏப்ரல் 24-ஆம் தேதி, மகாராஷ்டிராவில் இருந்து 126 மெட்ரிக் டன் பிராணவாயுவுடன் முதன்முதலாகத் தனது பயணத்தைத் துவக்கிய ஆக்சிஜன் எக்ஸ்பிரஸ் ரயில், ஒரு மாத காலத்தில் 14 மாநிலங்களுக்கு 16000 மெட்ரிக் டன் திரவ மருத்துவப் பிராணவாயுவை வழங்கியுள்ளது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், அசாம் ஆகிய 14 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 1024 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3649 மெட்ரிக் டன், மத்தியப் பிரதேசத்திற்கு 633 மெட்ரிக் டன், தில்லிக்கு 4600 மெட்ரிக் டன், ஹரியானாவிற்கு 1759 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 1063 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 730 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 246 மெட்ரிக் டன், தெலங்கானாவிற்கு 976 மெட்ரிக் டன், அசாமிற்கு 80 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721237
பாதுகாப்பு அமைச்சகம்
சமுத்திர சேது II-க்காக 7 இந்திய கடற்படைக் கப்பல்கள் பணியமர்த்தப்பட்டுள்ளன
கொவிட்-19-க்கு எதிரான நாட்டின் போருக்கு ஆதரவளிக்கவும், சமுத்திர சேது II செயல்பாட்டின் ஒரு பகுதியாகவும், கொல்கத்தா, கொச்சி, தல்வார், தாபர், திரிகண்ட், ஜலாஷ்வா மற்றும் ஐராவத் ஆகிய 7 இந்திய கடற்படைக் கப்பல்கள், பல்வேறு நாடுகளில் இருந்து மருத்துவ ஆக்சிஜன் நிரப்பப்பட்ட கிரையோஜனிக் கொள்கலன்கள்
மற்றும் மருத்துவ உபகரணங்களை கொண்டு வருவதற்காக பணியமர்த்தப்பட்டுள்ளன.
ஐஎன்எஸ் கொல்கத்தா மற்றும் ஐஎன்எஸ் தல்வார் ஆகிய கப்பல்கள் மனாமா, பக்ரைன் துறைமுகத்தை 2021 ஏப்ரல் 30 அன்று சென்றடைந்தன. 40 மெட்ரிக் டன் மருத்துவ ஆக்சிஜனுடன் கிளம்பியுள்ள ஐஎன்எஸ் தல்வார் தாயகம் நோக்கி வந்து கொண்டிருக்கிறது.
மருத்துவ உபகரணங்களை கொண்டு வருவதற்காக தோகா, கத்தாருக்கு சென்றுள்ள ஐஎன்எஸ் கொல்கத்தா திரவ ஆக்சிஜன் கொள்கலன்களை எடுத்து வருவதற்காக அங்கிருந்து குவைத் செல்லும்.
கிழக்கு கடற்பரப்பில் ஐஎன்எஸ் ஐராவத் களம் இறக்கி விடப்பட்டுள்ள நிலையில், கடந்த வருட சமுத்திர சேது செயல்பாட்டில் முக்கியப் பங்காற்றிய ஐஎன்எஸ் ஜலாஷ்வா பராமரிப்பில் இருந்து வெளியில் எடுக்கப்பட்டு, தயார் செய்யப்பட்டு, பணியில் இறக்கி விடப்பட்டுள்ளது.
திரவ ஆக்சிஜன் கொள்கலன்களை எடுத்து வருவதற்காக ஐஎன்எஸ் ஐராவத் சிங்கப்பூருக்குள் நுழைய இருக்கும் நிலையில், குறுகிய கால அவகாசத்தில் மருத்துவ பொருட்களை எடுத்து ஐஎன்எஸ் ஜலாஷ்வா தயார் நிலையில் உள்ளது.
கொச்சி, திரிகண்ட் மற்றும் தாபர் ஆகிய கப்பல்களும் தேசிய பணிக்காக திருப்பி விடப்பட்டுள்ளன. தெற்கு கடற்படை தளத்தில் இருந்து ஐ என் எஸ் ஷர்தூல் 48 மணி நேரத்திற்குள் பணியில் இறங்க தயார் படுத்தப்பட்டு வருகிறது.
கொவிட்-19-க்கு எதிரான நாட்டின் போருக்கு தேவை ஏற்படும் பட்சத்தில் இன்னும் அதிக கப்பல்களை பணியமர்த்தும் திறன் இந்திய கடற்படைக்கு உண்டு.
கடந்த வருடம் தொடங்கப்பட்ட சமுத்திர சேது திட்டத்தின் கீழ் கொவிட்-19 பெருந்தொற்றுக்கு இடையே அண்டை நாடுகளில் சிக்கித்தவித்த இந்தியர்கள் வெற்றிகரமாக தாய்நாட்டுக்கு அழைத்து வரப்பட்டது நினைவிருக்கலாம்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1715355
----
(Visitor Counter : 187
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில், 20 லட்சம் கொவிட் பரிசோதனைகள்: உலக சாதனை படைத்தது இந்தியா
இந்தியாவில் கொவிட் தொற்றிலிருந்து தினசரி குணமடைபவர்களின் எண்ணிக்கை தொடர்ந்து 6 வது நாளாக, தினசரி கொவிட் பாதிப்பை விட அதிகமாக உள்ளது. கடந்த 24 மணி நேரத்தில் 3,89,851 பேர் குணமடைந்துள்ளனர்.
நாட்டில் கொவிட் தொற்றிலிருந்து குணமடைந்தவர்களின் எண்ணிக்கை இன்று 2,19,86,363 எட்டியுள்ளது. இவர்களின் சதவீதம் 86.23 சதவீதமாக உள்ளது.
தொடர்ந்து கடந்த 3 நாட்களாக, தினசரி கொவிட் பாதிப்பு 3 லட்சத்துக்கும் குறைவாக உள்ளது. கடந்த 24 மணி நேரத்தில் 2,67,334 பேருக்கு கொவிட் பாதிப்பு ஏற்பட்டுள்ளது. இவர்களில் 74.46 சதவீதம் பேர் 10 மாநிலங்களைச் சேர்ந்தவர்கள். தமிழகத்தில் அதிகபட்சமாக 33,059 பேருக்கு புதிதாக பாதிப்பு ஏற்பட்டுள்ளது. அடுத்ததாக கேரளாவில் 31,337 பேருக்கு பாதிப்பு ஏற்பட்டுள்ளது.
மற்றொருபுறம், நாட்டில் கொவிட் சிகிச்சை பெறுபவர்களின் மொத்த எண்ணிக்கை இன்று 31,26,719-ஆக குறைந்துள்ளது.
கடந்த 24 மணி நேரத்தில் கொவிட் சிகிச்சை பெற்றவர்களின் எண்ணிக்கை 1,27,046 ஆக குறைந்துள்ளது.
கடந்த 24 மணி நேரத்தில் 20.08 லட்சம் கொவிட் பரிசோதனைகள் செய்யப்பட்டன. இது நாட்டில் இதுவரை மேற்கொள்ளப்பட்ட கொவிட் பரிசோதனையில் மிக அதிக அளவு மற்றும் உலக சாதனையாகும். நாட்டில் இதுவரை 32 கோடிக்கும் மேற்பட்ட கொவிட் பரிசோதனைகள் மேற்கொள்ளப்பட்டுள்ளன.
நாட்டில் போடப்பட்ட கொவிட் தடுப்பூசிகளின் மொத்த எண்ணிக்கை இன்று 18.58 கோடியை கடந்து விட்டது. இன்று காலை 7 மணி வரை 27,10,934 முகாம்கள் மூலம் 18,58,09,302 தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719843
------
(
குடியரசுத் தலைவர் செயலகம்
வைசாகி, விஷு, ரோங்காலி பிஹு, நாபா பர்ஷா, வைசாகடி மற்றும் புத்தாண்டு தினத்தையொட்டி குடியரசுத் தலைவர் வாழ்த்து
ஏப்ரல் 14, 15- 2023 அன்று கொண்டாடப்படும் வைசாகி, விஷு, ரோங்காலி பிஹு, நபா பர்ஷா, வைசாகடி மற்றும் புத்தாண்டு தினத்தையொட்டி குடியரசுத் தலைவர் திருமதி திரௌபதி முர்மு வாழ்த்து தெரிவித்துள்ளார்.
வைசாகி, விஷு, ரோங்காலி பிஹு, நபா பர்ஷா, வைசாகடி மற்றும் புத்தாண்டு பிறப்பு ஆகிய பண்டிகைகளின் புனிதமான நேரத்தில், நாடு மற்றும் வெளிநாடுகளில் வசிக்கும் அனைத்து இந்தியர்களுக்கும் எனது மனமார்ந்த வாழ்த்துக்களையும் நல்வாழ்த்துக்களையும் தெரிவித்துக் கொள்கிறேன் என்று கூறியுள்ளார்.
நமது நாட்டின் பல்வேறு பகுதிகளில் கொண்டாடப்படும் இந்த விவசாயிகளின் விழாக்கள், இந்தியாவின் செழுமையான, கலாச்சார பாரம்பரியம் மற்றும் பன்முகத்தன்மையை வெளிப்படுத்துகின்றன. இந்த விழாக்கள் நமது உணவளிக்கும் விவசாயிகளின் கடின உழைப்பைப் போற்றும் மகிழ்ச்சி, செழிப்பு மற்றும் முன்னேற்றத்தின் கொண்டாட்டமாகும்.
இந்த மகிழ்ச்சியான பண்டிகைகள் நமது நாட்டின் முன்னேற்றத்திற்கு பங்களிக்கவும், நமது மக்களிடையே நல்லிணக்க உணர்வைப் பரப்பவும் நம்மை ஊக்குவிக்க வேண்டும் என்று நான் விரும்புகிறேன் என்று அவர் கூறியுள்ளார்.
பிரதமர் அலுவலகம்
இந்தியாவில் 2 லட்சமாவது 5ஜி கோபுரம் கங்கோத்ரியில் தொடங்கப்பட்டதற்கும், சர்தாமுக்கு கண்ணாடியிழை இணைப்பு திட்டம் அர்ப்பணிக்கப்பட்டதற்கும் பிரதமர் பாராட்டு
இந்தியாவில் 2 லட்சமாவது 5ஜி கோபுரம் கங்கோத்ரியில் தொடங்கப்பட்டதற்கும், சர்தாமுக்கு கண்ணாடியிழை இணைப்புத் திட்டம் அர்ப்பணிக்கப்பட்டதற்கும் பிரதமர் திரு நரேந்திர மோடி பாராட்டு தெரிவித்துள்ளார்.
மத்திய அமைச்சர் திரு அஸ்வினி வைஷ்ணவ் வெளியிட்ட ட்விட்டர் பதிவிற்கு பதிலளித்து பிரதமர் கூறியதாவது:
“இணைப்பு மற்றும் சுற்றுலாவிற்கு மகிழ்ச்சிகரமான செய்தி.”
சுற்றுலா அமைச்சகம்
உங்களது நாட்டைப் பாருங்கள் என்ற கருத்துரு அடிப்படையில் சுற்றுலா அமைச்சகம் சார்பில் நடைபெற்ற 27-வது காணொளி ஆலோசனை மூலம் “ஹரியானா: கலாச்சாரம், உணவு, சுற்றுலா” குறித்து விளக்கம்.
ஹரியானா மாநிலத்தின் வளமான மற்றும் பல்வேறுபட்ட பாரம்பரியத்தை வெளிப்படுத்தும் வகையில், “ஹரியானா: கலாச்சாரம், உணவு மற்றும் சுற்றுலா” என்ற இணையதளக் கருத்தரங்கை மத்திய சுற்றுலாத்துறை ஜூன் 2, 2020-இல் நடத்தியது. “உங்களது நாட்டைப் பாருங்கள்” என்ற கருத்துரு அடிப்படையில் 27-வது அமர்வை சுற்றுலாத்துறை அமைச்சகத்தின் கூடுதல் தலைமை இயக்குநர் ரூபிந்தர் பிரார் ஏற்பாடு செய்தார். ஒரே பாரதம் வளமான பாரதம் திட்டத்தின் கீழ், இந்தியாவின் வளமான வேற்றுமையை வெளிப்படுத்தும் முயற்சியாக “உங்களது நாட்டைப் பாருங்கள்” என்ற கருத்துரு அடிப்படையில் இணையதளம் மூலமான தொடர் ஆலோசனை நடத்தப்படுகிறது. இதன் மூலம், ஒரே பாரதம் வளமான பாரதம் குறித்து மெய்நிகர் தளம் மூலம் தொடர்ந்து பிரச்சாரம் மேற்கொள்ளப்படுகிறது.
நிகழ்ச்சியில் உரையாற்றியவர்கள், ஹரியானாவின் வரலாறு மற்றும் புராணம் குறித்து எடுத்துரைத்தனர். மேலும், சர் சோட்டு ராம், ராவ் துலா ராம், பிடி. நேகி ராம், தவ் தேவி லால் போன்ற தலைவர்களின் பங்களிப்பையும் நினைவுகூர்ந்தனர். ஹரியானா குறித்த தகவல்கள் தேஸ்வாலி பகுதி மற்றும் பகரி பகுதி என இரண்டு பாகங்களாக பிரிக்கப்பட்டு சிறப்பாக விளக்கப்பட்டது. இதுவரை மக்களுக்கு அதிக அளவில் அறியப்படாத மண் அடிப்படையில் பிரிக்கப்பட்ட மாநிலத்தின் பிராந்தியங்கள் , மக்கள் பகிர்வு அடிப்படையிலான பிரிவு , சுற்றுச்சூழல் கலாச்சார அடிப்படையிலான மண்டலங்கள்  ஆகியவை குறித்து எடுத்துரைக்கப்பட்டன. பல்வேறு பிரபலமான விளையாட்டு வீரர்கள் மற்றும் நடிகர்களையும் ஹரியானா கொண்டுள்ளது. அதாவது, கபில்தேவ், சுஷில்குமார், மல்லிகா ஷெராவத், மேகனா மாலிக், ரந்தீப் ஹுட்டா உள்ளிட்டோர் ஹரியானாவிலிருந்து வந்தவர்கள்.
அடுத்தகட்ட இணையதள ஆலோசனையை ஜூன் 4, 2020, காலை 11 மணிக்கு நடத்தத் திட்டமிடப்பட்டுள்ளது. இந்தியா - கோஃல்ப் வீரர்களின் சொர்க்கம் என்ற தலைப்பில் நடைபெறுகிறது. இதில் பங்கேற்க பதிவுசெய்து கொள்ள வேண்டிய இணையதளம்: https://bit.ly/GolfDAD
வணிகம் மற்றும் தொழில்துறை அமைச்சகம்
உலகப் பொருளாதார அமைப்பு 2020-க்கான இந்தியக் குழுவிற்கு பியூஷ் கோயல் தலைமை தாங்குவார்
உலகப் பொருளாதார அமைப்பின் 50-வது கூட்டம் 2020 ஜனவரி 20 முதல் 24 வரை டாவோசில் நடைபெற உள்ளது. இதில் பங்கேற்கும் இந்தியக் குழுவிற்கு மத்திய தொழில் வர்த்தகம் மற்றும் ரயில்வே துறை அமைச்சர் திரு.பியூஷ் கோயல் தலைமை தாங்குவார். இந்தக் குழுவில் மத்திய கப்பல் போக்குவரத்து, ரசாயனம் மற்றும் உரங்கள் துறை இணையமைச்சர் திரு.மான்ஷூக் எல். மண்டாவியா, கர்நாடகா மற்றும் மத்தியப் பிரதேச முதலமைச்சர்கள், பஞ்சாப் நிதியமைச்சர், தெலங்கானா தகவல் தொழில்நுட்பத் துறை அமைச்சர் ஆகியோரும், தொழில் மற்றும் உள்நாட்டு வர்த்தக மேம்பாட்டுத் துறை செயலாளர் மற்றும் தொழில் வர்த்தக அமைச்சகத்தின் மூத்த அதிகாரிகள் பங்கு பெறுவார்கள்.
இந்தக் கூட்டத்தின் போது ஆஸ்திரேலியா, தென்னாப்பிரிக்கா, ரஷ்யா, சவுதி அரேபியா, சுவிட்சர்லாந்து, கொரியா, சிங்கப்பூர் நாடுகளின் அமைச்சர்களுடன் மத்திய அமைச்சர் இருதரப்பு பேச்சுவார்த்தை நடத்துவார். உலக வர்த்தக அமைப்பின் தலைமை இயக்குனர், பொருளாதார ஒத்துழைப்பு மற்றும் மேம்பாட்டு அமைப்பின் தலைமைச் செயலாளர் ஆகியோரையும் அவர் சந்திக்க உள்ளார்.
இத்துடன் டாவோசில் நடைபெற உள்ள உலக வர்த்தக அமைப்பின் சாதாரண முறையிலான அமைச்சர்கள் நிலை கூட்டத்திலும் திரு.பியூஷ் கோயல் பங்கேற்பார்.
இந்த ஆண்டின் தொடக்கத்தில் டாவோசில் நடைபெறும் உலகப் பொருளாதார அமைப்பின் கூட்டத்தில் உலக அளவிலும், பிராந்திய அளவிலும் தொழில் துறை சார்ந்த விஷயங்கள் குறித்து உலகின் முக்கியத் தலைவர்கள் விவாதிக்க உள்ளனர். ஒத்திசைந்த, நீடித்த உலகத்திற்கான பங்குதாரர்கள் என்பது 2020 சந்திப்பின் மையப் பொருளாகும்.
சிறப்பு சேவைகள் மற்றும் கட்டுரைகள்
சென்னை வருமான வரி அலுவலகத்தில் சுதந்திர தினக் கொண்டாட்டம்
77வது சுதந்திர தினம் தமிழ்நாடு மற்றும் புதுச்சேரி வருமான வரித்துறையால், 15 ஆகஸ்ட், 2023 அன்று நமது சுதந்திரப் போராட்ட வீரர்களின் வீரத்தை போற்றும் வகையில் கொண்டாடப்பட்டது. சென்னை, வருமான வரித்துறை வளாகத்தில் நடந்த விழாவில், காலை 08.30 மணிக்கு வருமான வரி முதன்மை தலைமை ஆணையர் மற்றும் வருமான வரி தலைமை இயக்குநர்  திரு. சுனில் மாத்தூர், இ.வ.ப., அவர்கள் தேசியக் கொடியை ஏற்றிவைத்து உரையாற்றினார். ஓய்வு பெற்ற வருமான வரித்துறை தலைமை ஆணையர்கள், வருமான வரி மூத்த அதிகாரிகள், வருமான வரி அதிகாரிகள் மற்றும் அவர்களது குடும்பத்தினர் கலந்து கொண்டு விழாவை சிறப்பித்தனர்.
திரு. சுனில் மாத்தூர், வருமான வரி முதன்மை தலைமை ஆணையர் மற்றும் வருமான வரி தலைமை இயக்குநர்  உரையாற்றுகையில், இந்த சுதந்திரத்தை நம் அனைவருக்கும் பெற்றுத் தந்த முன்னோர்களின் பங்களிப்பையும் தியாகத்தையும் நினைவு கூர்ந்தார். நமது நாட்டின் எல்லைகளை இரவும் பகலும் காத்து வரும் நமது ராணுவ வீரர்களின் தியாகத்தையும் அவர் போற்றினார். மேலும், அவர் உரையாற்றுகையில், தகவல் தொழில்நுட்பம், விண்வெளி தொழில்நுட்பம் மற்றும் பல அறிவியல் துறைகளில் நாம் பல முன்னேற்றங்களை அடைந்துள்ளோம் என்றார். அவர், நமது நாடு பொருளாதாரத்தில் வேகமாக வளர்ந்து வரும் நாடாகவும், பொருளாதாரத்தில் உலகின் 5வது பெரிய நாடாகக் கருதப்படுகிறது என்றும் நம் நாட்டின் வளர்ச்சிக்கு தேவையான பொருளுதவியை வழங்குவதில், வருமான வரித்துறை முக்கிய பங்கு வகிக்கிறது என்றும் தெரிவித்தார்.
2023-24 நிதியாண்டுக்கான மத்திய அரசின் மொத்த வரி வருவாயின் இலக்கு 33.6 லட்சம் கோடிகளாக நிர்ணையிக்கப்பட்டுள்ளது, இதில் நேரடி வரி வசூல் 18.3 லட்சம் கோடியாக நிர்ணயிக்கப்பட்டுள்ளது. மொத்த வரி வசூலில் 54 சதவிகிதம் வருமான வரித்துறையின் பங்களிப்பு ஆகும். வரி வசூல் மற்றும் வரி செலுத்துவோர் சேவைகளுடன், வருமான வரித்துறை செயல்பாட்டின் ஒரு பகுதியாக வரி ஏய்ப்புக்கு எதிரான தடுப்பு நடவடிக்கையும் ஒன்றாகும். வரி ஏய்ப்பு செய்பவர்கள் மீது நடவடிக்கை எடுக்கவும், நேர்மையான வரி செலுத்துவோர் மத்தியில் நம்பிக்கையை ஏற்படுத்தவும், தமிழ்நாடு மற்றும் புதுச்சேரி மண்டலத்தின் புலனாய்வுப் பிரிவு 2022-23 நிதியாண்டில் 81 சோதனை மற்றும் பறிமுதல் நடவடிக்கைகளில் ஈடுபட்டு ரூ.170 கோடி மதிப்பிலான சொத்துக்கள் பறிமுதல் செய்யப்பட்டன.
இதில் ரூ.120 கோடி ரொக்கம் மற்றும் ரூ.50 கோடி மதிப்பிலான நகைகள் பறிமுதல் செய்யப்பட்டன. இந்த நடவடிக்கையில், கணக்கில் காட்டப்படாத ரூ.5,200/- கோடி வருமானமும் கண்டறியப்பட்டது. வருமான வரி முதன்மை தலைமை ஆணையர் மற்றும் வருமான வரி தலைமை இயக்குநர்  அவர்கள் இந்தச் சிறந்த சாதனைக்காகத் வருமான வரித்துறையின் அதிகாரிகள் மற்றும் அலுவலர்களின் பங்களிப்பை பாராட்டினார்.
விழாவின் ஒரு பகுதியாக, சென்னை கே.எம். இசை குழுமத்தின் மாணவர்கள் மற்றும் கலைஞர்களின் இசை நிகழ்ச்சி ஏற்பாடு செய்யப்பட்டிருந்தது. அவர்கள் தங்களது இசையால் பார்வையாளர்களை கவர்ந்தனர்.
இந் நிகழ்ச்சியில் நேரடி வரிவிதிப்புத் துறையில் சிறந்து விளங்கியதற்காக வருமான வரித் துறையின் அதிகாரிகள் மற்றும் அலுவலர்களுக்கு வருமான வரி முதன்மை தலைமை ஆணையரின் “தகுதிச் சான்றிதழ்”  வழங்கப்பட்டது.இந் நிகழ்ச்சியில் நேரடி வரிவிதிப்புத் துறையில் சிறந்து விளங்கியதற்காக வருமான வரித் துறையின் அதிகாரிகள் மற்றும் அலுவலர்களுக்கு வருமான வரி முதன்மை தலைமை ஆணையரின் “தகுதிச் சான்றிதழ்”  வழங்கப்பட்டது.
உள்துறை அமைச்சகம்
மத்திய உள்துறை அமைச்சர் திரு அமித் ஷா அயோத்தியில் நடைபெற்ற ராமர் கோயிலுக்கான பூமி பூஜை இந்தியாவிற்கு வரலாற்றுச் சிறப்புமிக்க நாளாகும் என்று குறிப்பிட்டார்
மத்திய உள்துறை அமைச்சர் திரு அமித் ஷா அயோத்தியில் நடைபெற்ற ராமர் கோயிலுக்கான பூமி பூஜை இந்தியாவிற்கு வரலாற்றுச் சிறப்புமிக்க நாளாகும் என்று குறிப்பிட்டார். பகவான் ஸ்ரீராமர் அவதரித்த இடத்தில் மாபெரும் ராமர் கோயில் கட்டுவதற்கான பூமி பூஜையும் அடிக்கல் நாட்டு நிகழ்ச்சியும் பிரதம மந்திரி திரு நரேந்திர மோடி அவர்கள் நடத்தி வைத்தது என்பது இந்தியாவின் கலாச்சாரம் மற்றும் பண்பாட்டு வரலாற்றில் பொன் எழுத்துக்களால் பொறிக்கப்படக் கூடிய அத்தியாயம் ஆகும் மற்றும் இது புதிய சகாப்தத்தின் தொடக்கமும் ஆகும் என்று திரு அமித் ஷா தனது தொடர் டுவீட்டுகளில் தெரிவித்து உள்ளார்.
பல நூற்றாண்டுகளாக உலகம் முழுவதும் இருக்கின்ற இந்துக்களின் நம்பிக்கையின் குறியீடாக அயோத்தியில் உள்ள ராமர் கோயில் கட்டிடம் விளங்கி வருவதாக குறிப்பிட்ட, திரு அமித் ஷா ”பிரதம மந்திரி திரு நரேந்திர மோடி அவர்களுக்கும் ஸ்ரீராம் ஜன்மபூமி தீர்த்த ஷேத்திரத்திற்கும் கோடிக்கணக்கான மக்களின் நம்பிக்கையை மதிக்கும் வகையில் ராமர் கோயிலுக்கான பூமி பூஜையை நடத்தியதற்காக தனது நன்றிகளைத் தெரிவித்துள்ளார்.
மத்திய உள்துறை அமைச்சர், ”பகவான் ஸ்ரீராமரின் கருத்துகளும், சிந்தனைகளும் இந்தியாவின் ஆன்மாவில் வாழ்கிறது. அவரது குணாம்சமும், தத்துவமும் இந்தியக் கலாச்சாரத்தின் அடித்தளமாக விளங்குகிறது. ராமர் கோயிலைக் கட்டுவதன் மூலம் புனித பூமியான அயோத்தி தனது முழுமையான மகிமையுடன் உலகம் முழுவதும் மீண்டும் எழுந்து நிற்கும் மற்றும் தர்மமும் வளர்ச்சியும் ஒருங்கிணையும் போது அது வேலை வாய்ப்புகளையும் உருவாக்கும்” என்றார்.
மறக்க முடியாத இந்த நாளில் அனைத்து இந்தியர்களுக்கும் நல்வாழ்த்துக்களைத் தெரிவித்துக் கொண்ட திரு அமித் ஷா பகவான் ஸ்ரீராமர் கோயிலைக் கட்டுவது என்பது பிரதம மந்திரி திரு நரேந்திர மோடியின் வலிமையான மற்றும் உறுதியான தலைமையை வெளிப்படுத்துகிறது என்றார். மோடி அரசாங்கம் எப்பொழுதும் இந்தியக் கலாச்சாரம் மற்றும் அதன் மதிப்பீடுகளை காக்கவும் பேணவும் உறுதியுடன் செயல்படுகிறது என்று அவர் மேலும் தெரிவித்தார்.
பல நூற்றாண்டுகளாக தெரிந்த மற்றும் வெளித்தெரியாத எண்ணற்ற ராம பக்தர்களின் அயராத மற்றும் தளராத போராட்டம், தியாகத்தின் விளைவாக பகவான் ஸ்ரீராமர் கோயில் கட்டும் பணி தொடங்கி உள்ளது. இந்த நாளில் பல ஆண்டுகளாக ”சனாதன”  கலாச்சாரத்தின் ஈடுயிணையில்லாத பாரம்பரியத்திற்காக போராடிய அனைவர் முன்பும் நான் தலை வணங்குகிறேன் என்று திரு அமித் ஷா மேலும் தெரிவித்தார். ஜெய் ஸ்ரீராம்!
உள்துறை அமைச்சகம்
ராஜஸ்தானில் இன்று ஜெய்சால்மரில் எல்லைப் பாதுகாப்பு படையின் 57-வது நிறுவன தினத்தில் மத்திய உள்துறை மற்றும் கூட்டுறவு துறை அமைச்சர் திரு அமித் ஷா உரையாற்றினார்
ராஜஸ்தானில் இன்று ஜெய்சால்மரில் எல்லைப் பாதுகாப்பு படையின் 57-வது நிறுவன தினத்தில் மத்திய உள்துறை மற்றும் கூட்டுறவு துறை அமைச்சர் திரு அமித் ஷா உரையாற்றினார். பணியின் போது உயிர்த்தியாகம் புரிந்த தியாகிகளின் குடும்பங்களுக்கு தீரச்செயலுக்கான காவல்துறை பதக்கங்கள், தற்போது பணியாற்றும் வீரர்கள் மற்றும் ஓய்வு பெற்ற வீரர்களுக்கு குடியரசு தலைவரின் காவல் பதக்கங்களை மத்திய உள்துறை அமைச்சர் வழங்கினார்.
இந்த நிகழ்ச்சியில் பேசிய உள்துறை அமைச்சர், 1965-ல் எல்லை பாதுகாப்பு படை உருவாக்கப்பட்ட பின்னர் முதல் முறையாக மோடி அரசு எல்லை மாவட்டத்தில் நிறுவன தினத்தைக் கொண்டாட முடிவு செய்தது என்றும், இந்தப் பாரம்பரியம் விரிவுபடுத்தப்பட வேண்டும் என்றும் கூறினார். இந்த நிறுவன தினம், நாடு சுதந்திரமடைந்த 75-வது ஆண்டில் கொண்டாடப்படுகிறது என்று கூறிய அவர், 75-வது சுதந்திர ஆண்டை விடுதலையின் அமிர்தப் பெருவிழாவாக கொண்டாட பிரதமர் முடிவு செய்தார் என்றார். நூறாவது சுதந்திர தினத்தைக் கொண்டாடும் வரையிலான இந்தக் காலகட்டம் மிகவும் முக்கியமானது என்று அவர் கூறினார்.
எல்லை பாதுகாப்பு படை, போலீஸ் படைகளைச் சேர்ந்த 35,000-க்கும் மேற்பட்டோர் நாடு முழுவதும் உயிர்த்தியாகம் புரிந்துள்ளதை திரு அமித் ஷா சுட்டிக்காட்டினார். எல்லை பாதுகாப்பு படையினர் நாட்டின் சிக்கலான எல்லைகளைப் பாதுகாத்து வருவதாக அவர் குறிப்பிட்டார். இந்தப்படை பெருமை மிக்க வரலாற்றைக் கொண்டுள்ளது என்றும், 1965 போருக்குப் பின்னர் உருவாக்கப்பட்ட இந்தப் படை இப்போது உலகிலேயே மிகப் பெரிய எல்லைப் படையாக உருவெடுத்துள்ளது என்றும் அவர் தெரிவித்தார்.
எல்லைகளைக் காத்து நிற்கும் படைகள் மீது பிரதமர் நரேந்திர மோடி எப்போதும் உணர்வுபூர்வமான நேசம் கொண்டுள்ளார் என்றும், ஆயுஷ்மான் பாரத் திட்டத்தின் கீழ், சிஏபிஎப் வீரர்கள் மற்றும் அவர்களது குடும்பத்தினருக்கு விரிவான மருத்துவ வசதிகள் வழங்கப்படுகின்றன என்றும் மத்திய உள்துறை அமைச்சர் தெரிவித்தார். நாடு முன்னேறி, வளர்ச்சிப்பாதையில் செல்ல, அமைதியும் பாதுகாப்பும் நிலவ வேண்டும் என்று கூறிய அவர், அத்தகைய பாதுகாப்பை நமது பாதுகாப்பு படைகள் வழங்கி வருவதாக கூறினார்.
50,000 வீரர்களைப் பணியர்த்தும் பணிகள் நிறைவடைந்துள்ளதாக கூறிய திரு அமித் ஷா, மேலும் கூடுதலாக பணியமர்த்த முயற்சிகள் எடுக்கப்பட்டு வருவதாக தெரிவித்தார். எல்லை பாதுகாப்புக்காக சாலைகள் அமைக்க, 2008 முதல் 2014 வரை ரூ.23,000 கோடி பட்ஜெட்டில் ஒதுக்கப்பட்டது என்றும், ஆனால், திரு நரேந்திர மோடி பிரதமராக பொறுப்பேற்ற பின்னர், 2014 முதல் 2020 வரை இது ரூ.44,600 கோடியாக அதிகரித்துள்ளது என்றும் அவர் தெரிவித்தார். எல்லைப் பாதுகாப்பு கட்டமைப்பில் நரேந்திர மோடி அரசின் உறுதிப்பாட்டை இது காட்டுகிறது என்று அவர் கூறினார்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும். https://pib.gov.in/PressReleasePage.aspx?PRID=1778264
பெட்ரோலியம் மற்றம் இயற்கை எரிவாயு அமைச்சகம்
மியான்மரில் பிளாக் ஏ-1 மற்றும் ஏ-3 மேம்பாட்டுக்கு, ஓஎன்ஜிசி விதேஷ் நிறுவனம் கூடுதல் முதலீடு செய்ய அமைச்சரவை ஒப்புதல் அளித்தது.
மியான்மரில் ஷ்வே எண்ணெய் மற்றும் எரிவாயுத் திட்டத்தின் பிரிவுகள் ஏ-1 மற்றும் ஏ-3 ஆகியவற்றின் கூடுதல் மேம்பாட்டுக்கு, ஓஎன்ஜிசி விதேஷ் நிறுவனத்தின் கூடுதல் முதலீடாக 121.27 மில்லியன் அமெரிக்க டாலர்களுக்கு  பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
தென் கொரியா, இந்தியா மற்றும் மியான்மரை சேர்ந்த நிறுவனங்களின் கூட்டமைப்பின் ஒரு பகுதியாக, மியான்மரில் உள்ள ஷ்வே திட்டத்தின் ஆய்வு மற்றும் வளர்ச்சியில் 2002 முதல் ஓஎன்ஜிசி விதேஷ் நிறுவனம் ஈடுபட்டுள்ளது. இந்தியாவைச் சேர்ந்த பொதுத்துறை நிறுவனமான கெயிலும் இத்திட்டத்தின் மற்றுமொரு முதலீட்டாளர் ஆகும். 722 மில்லியன் அமெரிக்க டாலர்களை 31 மார்ச், 2019 வரை இந்தத் திட்டத்தில் ஓஎன்ஜிசி விதேஷ் நிறுவனம் முதலீடு செய்துள்ளது.
ஷ்வே திட்டத்தின் முதல் எரிவாயு ஜூலை 2013-இல் கிடைக்கப்பெற்று, பீடபூமி உற்பத்தி டிசம்பர் 2014-இல் எட்டப்பட்டது. நிதி ஆண்டு 2014-15-இல் இருந்து நேர்மறை நிதி ஓட்டங்களை இந்தத் திட்டம் உருவாக்கி வருகிறது.